St Marks Primer oefen KPR - NSRI
St Marks Primer oefen KPR
Education, Water Safety, WaterWise / 30 July 2011
Kinders strek hul arms om KPR te oefen. Tydens borskaskompressies word die hak van die hande in die middel van die borskas (regoor die nippellyn) geplaas. Borskaskompressies is belangrik, want as die hart nie klop nie, sal die suurstof nie by die liggaamsweefsel uitkom nie
Kinders is van nature nuuskierig en onbewus van gevare, daarom kan hulle maklik in 'n gevaarsituasie beland. Dit is belangrik dat kinders ook op hoogte gehou word van noodhulptegnieke wat 'n maat se lewe, na 'n ernstige ongeluk, kan red. Indien kinders weet wat om in 'n bepaalde situasie te doen, sal hulle vinnig en doeltreffend optree, maar ook kalm kan bly.
Hoe kalmer jy is, hoe beter sal jy dus jou maat kan versorg en help.
Mnr. Nasson, 'n onderwyser van die skool, het na afloop van die aanbieding gevra of ek weer met die leerders tydens die LO-periode sal kom gesels. Baie ongelukke kan voorkom word, daarom is dit die moeite werd om genoeg tyd aan hierdie onderwerp te spandeer.